கேள்வி: புரோஃபெட் சாங் (நூல்) - பின்னணி என்பது என்ன?
பதில்: இந்தப் புத்தகத்தை எழுதுவதற்கான முக்கிய உத்வேகங்களில் ஒன்று சிரிய உள்நாட்டுப் போர் மற்றும் அகதிகள் நெருக்கடி மற்றும் மேற்கு நாடுகளின் அகதிகளின் அவலநிலை பற்றிய அக்கறையின்மை என்று லிஞ்ச் கூறியுள்ளார். லிஞ்ச் தனது முதல் டிஸ்டோபியன் புதினத்தை எழுதுவதற்கான உத்வேகமாக ஜெர்மன் எழுத்தாளர் ஹேர்மன் ஹெசே பணியை மேற்கோள் காட்டியுள்ளார்.
கேள்வி: புரோஃபெட் சாங் (நூல்) - சுருக்கம் பற்றி தகவல் சொல்.
பதில்: எதிர்கால அயர்லாந்து குடியரசு, ஆசிரியர் சங்க வேலைநிறுத்தத்தை அடுத்து, வலதுசாரி தேசியக் கூட்டணி கட்சி அரசாங்கத்தின் கட்டுப்பாட்டைக் கைப்பற்றியது. தேசியக் கூட்டமைப்பு ஐரிஷ் தேசிய காவல்துறைக்கும் ( கார்டா சியோச்சனா ) நீதித்துறைக்கும் தொலைநோக்கு அதிகாரங்களை வழங்குகிறது. ஆட்சியானது கார்டா தேசிய சேவைகள் பணியகம் என்ற புதிய இரகசிய பொலிஸ் படையையும் நிறுவுகிறது. புதிய அரசாங்கம் குடிமை உரிமைகளை விரைவாக நீக்கம் செய்கிறது; அமைதியான போராட்டங்கள் உடைக்கப்படுகின்றன, மேலும் ஐரிஷ் குடிமக்கள் காரணமின்றி கைது செய்யப்பட்டு சித்திரவதை செய்யப்படுகின்றனர். ஒரு ஆசிரியரும் தொழிற்சங்கத் தலைவருமான லாரி இசுடாக்கு, பேரணியில் கலந்துகொண்டபோது எந்தக் குற்றச்சாட்டும் இல்லாமல் கைது செய்யப்பட்டு தடுத்து வைக்கப்பட்டார். அறிவியலாளரான அவரது மனைவி எலிஷ், அவர்களின் நான்கு குழந்தைகளையும், டிமென்ஷியா நோயால் பாதிக்கப்பட்ட அவரது தந்தையையும் கவனித்துக்கொள்கிறார். எலிஷ் தனது கணவரின் விடுதலைக்காக மனு செய்கிறார். மாநிலம் விரைவில் உள்நாட்டுப் போரில் இறங்குகிறது, மேலும் எதிர்ப்பின் ஒரு பகுதியாக சந்தேகிக்கப்படும் ஐரிஷ் குடிமக்கள் கைது செய்யப்படுகிறார்கள் அல்லது கொல்லப்படுகிறார்கள். உள்நாட்டுப் போரின் போது எலிஷ் தனது குடும்பத்தை ஒன்றாக வைத்திருக்கப் போராடுகிறார்; அவர் தனது குடும்பத்துடன் நாட்டை விட்டு வெளியேற நினைக்கிறார், முடிந்தால் கனடாவில் உள்ள தனது சகோதரி ஐனுடன் சேரலாம் என்றும் நினைக்கிறார்.
கேள்வி: புரோஃபெட் சாங் (நூல்) - புக்கர் பரிசு பற்றி தகவல் சொல்.
பதில்: இந்த புதினம் 2023 புக்கர் பரிசை வென்றது, நடுவர் குழுவின் தலைவரான எசி எடுக்யன், இந்தப் படைப்பு "வலிமையையும் துணிச்சலையும் உண்டாககும் தன்மை கொண்ட உணர்ச்சிகரமான கதைசொல்லலின் வெற்றி" என்று கூறியுள்ளார். புதினத்தில் போர் மற்றும் அதைத் தொடர்ந்து வந்த புலம்பெயர்ந்தோர் நெருக்கடியின் சித்தரிப்பு குறித்து, எடுக்யன் கூறும் போது "நமது தற்போதைய தருணத்தின் சமூக மற்றும் அரசியல் கவலைகளைப் படம்பிடிக்கிறது" என்று கூறியுள்ளார். புக்கர் பரிசை வென்ற ஆறாவது ஐரிஷ் எழுத்தாளர் லிஞ்ச் ஆவார்.